**ДОГОВОР**

**ЗА СНАБДУВАЊЕ СО ЕЛЕКТРИЧНА ЕНЕРГИЈА**

Склучен помеѓу:

1.ЕВН Македонија Електроснабдување ДООЕЛ Скопје, Друштво за снабдување со електрична енергија со седиште на ул. „Лазар Личеноски“ бр. 11, 1000 Скопје, со матичен број 6717110, даночен број 4080011522805, застапувано од Управителите, во понатамошниот текст како „СНАБДУВАЧ“ и

2. со регистрирано седиште на , матичен број, ,

даночен бр. застапувано од во понатамошниот текст како „ПОТРОШУВАЧ“

во понатамошниот текст секој поединечно е наведен како „договорна страна, а заедно како „договорни страни“.

ДЕЛ I. ПРЕДМЕТ НА ДОГОВОРОТ

* 1. Предмет на овој договор е купопродажба на електрична енергија, при што, Снабдувачот се обврзува да испорача, а Потрошувачот да преземе и плати електрична енергија која му е испорачана од Снабдувачот согласно условите и роковите утврдени во овој Договор и прилозите кои се составен дел од Договорот.

1.2. Снабдувачот без надомест превзема обврска на Потрошувачот да му ги испорача и следниве дополнители услуги:

- да го вклучи во неговата балансна група;

- одговорност за балансирање на потрошувачката и

- предвидување и најава

ДЕЛ II. СТАПУВАЊЕ НА СИЛА И ВРЕМЕТРАЕЊЕ НА ДОГОВОРОТ

2.1. Овој Договор стапува на сила со негово потпишување и ќе важи до год.

2.1.1. Период на испорака

Започнување на испорака: год.

Завршување на испорака: год.

ДЕЛ III. МЕРНИ МЕСТА, КОЛИЧИНИ, РАЗМЕНА НА ИНФОРМАЦИИ

3.1. Мерни места и Количини

3.1.1. Договорот се склучува за снабдување на мерните места дадени во Прилог бр.1 – „Листа на места на потрошувачка“.

3.1.2. Потрошувачот ќе има обврска да ги плати само количините електрична енергија кои се испорачани. Под испорачани количини на електрична енергија ќе се подразбира количината која реално е измерена на мерните места предмет на овој Договор, согласно отчитаните податоци од соодветниот систем оператор.

3.2. Овластување

3.2.1. Со потпишување на овој Договор Потрошувачот го овластува Снабдувачот ЕВН Македонија Електроснабдување Дооел Скопје, како снабдувач со електрична енергија, во име и за сметка на Потрошувачот, заради размена на податоци и информации помеѓу ОДС и снабдувачот, да ги превземе податоците од мерните места и местата на испорака на Потрошувачот од Операторот на дистрибутивниот систем (ОДС), ЕВН Електродистрибуција ДООЕЛ, Скопје.

3.2.2.Со потпишување на овој Договор, Потрошувачот го овластува Снабдувачот, заради заштита и остварување на неговите права и интереси во согласност со условите уредени во член 3.2.3. подолу, да комуницира со и да превзема потребни дејствија кон Операторот на дистрибутивниот систем согласно Законот за енергетика, Правилата за снабдување со електрична енергија и другите подзаконски акти кои ја регулираат предметната материја..

3.2.3. Дејствијата од ставот еден од овој член, ќе се превземаат врз основа на посебно Барање за секој поединечен случај, испратено од овластено лице на Потрошувачот во писмена форма, испратено преку пошта или и-меил.

3.2.4. За превземените дејствија и резултатот од истите Потрошувачот ќе биде редовно известуван.

ДЕЛ IV. ФАКТУРИРАЊЕ, ЦЕНА И ПЛАЌАЊЕ

4.1. Цени

4.1.1. Цената на електричната енергија која Купувачот ќе ја плати се определува во денари за kWh односно денари за kW.

4.1.2. Цените за електрична енергија, производите и дополнителни услуги се наведени во Прилог бр.2 кон овој Договор – „Листа на цени“.

4.1.3. Доколку Потрошувачот го раскине Договорот пред истекот на рокот на истиот, без вина на Снабдувачот, Снабдувачот ќе пресмета надоместок во висина на 25 % од годишната потрошувачка во висока и ниска тарифа остварена во претходната година, помножено со бројот на месеци кои останале нереализирани од договорениот период по цени договорени во актуелниот Договор. Надоместокот ќе биде фактуриран во конечната фактура.

4.1.4. Цените наведени во точките 4.1.1. и 4.1.2 се нето цени и истите не вклучуваат:

* надоместок за користење на пазарот на електрична енергија,
* надоместок за користење на преносната и дистрибутивната мрежа,
* надоместок за користење на енергија произведена од повластени производители на електрична енергија,
* даноци, такси и
* други надоместоци определени со закон или со акти на надлежни органи.

4.1.5. Сите дополнителни давачки на електричната енергија наведени во точка 4.1.3. погоре, доколку ги фактурира, Снабдувачот посебно ќе ги издвои и прикаже во фактурата.

4.2. Фактурирање

4.2.1. Фактурирањето ќе се врши месечно, врз основа на податоците за испорачани количини на електрична енергија за односниот пресметковен период доставени од страна на соодветниот систем оператор.

4.2.2. Снабдувачот ќе издаде фактура и ќе ја достави до Потрошувачот во рок од 15 (петнаесет) дена од завршувањето на пресметковниот период.

4.2.3. Фактурата ќе биде доставена преку е-пошта, на:

што ќе биде прифатено како редовна достава на фактура.

4.2.4. Потрошувачот може да побара и достава на фактура по редовна пошта во хартиена форма.

4.3. Плаќање и обезбедување на плаќањето

4.3.1. Потрошувачот целосно ќе го плати фактурираниот износ во рок од 30 ( триесет ) дена од денот на завршувањето на пресметковниот период.

4.3.2. Доколку Потрошувачот не ја плати фактурата, или дел од фактурата во рокот на доспеаност, Снабдувачот има право да засмета казнена камата на задоцнетиот износ до датумот кога Снабдувачот го примил износот на својата трансакциска сметка. Каматната стапка се определува во висината на „Законската казнена камата“.

4.3.3.Плаќањата ќе бидат извршени преку трансфер на банкарска сметка наведена во фактурата на Снабдувачот.

4.3.4. Доколку Потрошувачот не плати било кои од договорните обврски во роковите утврдени со овој Договор, Снабдувачот има право, врз основа на претходно известување, да го прекине снабдувањето со електрична енергија. Потрошувачот ќе ги сноси вкупните трошоци кои ќе ги фактурира Операторот на системот.

ДЕЛ V. РАСКИНУВАЊЕ НА ДОГОВОРОТ

5.1. Договорот може да се раскине согласно Правилата за снабдување со електрична енергија и доколку било која од договорните страни достави писмен допис за раскинување 45 (четириесет и пет) дена пред посакуваниот датум на раскинување.

5.1.2. Врз основа на заедничка писмена согласност на двете договорни страни;

5.1.3. Со писмено известување од Снабдувачот со отказен период од 45 (четириесет и пет) дена, во случај кога Потрошувачот е во задоцнување во однос на своите обврски за плаќање согласно овој Договор;

ДЕЛ VI. ЗАВРШНИ ОДРЕДБИ

6.1. Во случај на вонреден настан, кој се случил по склучувањето на Договорот, за чие настанување Снабдувачот не одговара, а кој во времето на склучувањето на Договорот не можел да го предвиди, ниту неговото настанување можел да го спречи, избегне или отстрани (виша сила), снабдувањето може да биде прекинато или ограничено до надминувањето на настанатиот вонреден настан.

6.2. Во случај на правни ограничувања, измени во правниот основ или било какви противречности со законските одредби, засегнатата договорна страна ќе ја извести другата договорна страна писмено и ќе подготви анекс за измена на Договорот, така што истиот ќе биде во согласност со променетите околности.

6.3. Доколку, во било кое време, било која одредба од овој Договор е или стане незаконска, неважечка или неприменлива, законитоста, важноста и применливоста на останатите одредби нема да биде засегната или нарушена. Договорните страни ќе ја заменат било која незаконска, неважечка или неприменлива одредба со законска, важечка и применлива одредба што ќе биде колку што е можно поблиска до неважечката одредба во однос на нејзиното економско значење.

6.4. Одредбите, условите и роковите наведени во овој Договор ќе се сметаат доверливи и ниедна договорна страна нема да ги открие таквите информации на трети страни.

6.5. Составни делови на овој Договор се:

Прилог бр.1 – „Листа на места на потрошувачка“

Прилог бр. 2 – „Листа на цени”

6.6. Договорните страни изјавуваат, дека се согласни било какви спорови што ќе произлезат од овој Договор, или се однесуваат на него вклучувајќи спорови во однос на неговото толкување, невалидност, исполнување или раскинување или неговото прилагодување кон новонастанати околности, ќе се решаваат со преговори помеѓу договорните страни. Доколку не се постигне договор, тогаш спорот ќе биде упатен пред надлежен суд согласно регистрираното седиште на Снабдувачот. Упатување на спорот во судска постапка нема да претставува причина за неисполнување на другите обврски согласно овој Договор.

6.7. За се што не е предвидено во овој Договор ќе се применува позитивното Македонско законодавство.

6.8. Овој Договор е подготвен и потпишан во 2 (два) еднообразни примероци на Македонски јазик, по 1 (еден) за секоја договорна страна.

Во име на СНАБДУВАЧОТ Во име на ПОТРОШУВАЧОТ

ЕВН Македонија Електроснабдување ДООЕЛ Скопје

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_